b'\n_START_ARTICLE_\nKnutsen OAS Shipping\n_START_PARAGRAPH_\nKnutsen OAS Shipping AS er et privat eid rederi lokalisert i Haugesund p\xc3\xa5 vest-kysten av Norge. Rederiet har en fl\xc3\xa5te p\xc3\xa5 39 skip og 11 nybygg p\xc3\xa5 vei. Knutsen OAS Shipping har hatt en jevn vekst i b\xc3\xa5de \xc3\xb8konomi og antall skip siden levering av de to f\xc3\xb8rste i 1987. N\xc3\xa5 har rederiet en politikk om \xc3\xa5 kontrahere nye skip n\xc3\xa5r man har inng\xc3\xa5tt kontrakt med langsiktige kunder._NEWLINE_Selskapet har r\xc3\xb8tter tilbake til 1896, da grunnleggeren kj\xc3\xb8pte sitt f\xc3\xb8rste skip. P\xc3\xa5 den tiden drev man ogs\xc3\xa5 med fiske i tillegg til nordsj\xc3\xb8fart. Etter hvert utvidet man med linjeskip mellom Europa og S\xc3\xb8r-Amerika, senere ogs\xc3\xa5 til Orienten. P\xc3\xa5 1930-tallet var rederiet den tredje st\xc3\xb8rste rederigruppen i Norge._NEWLINE_P\xc3\xa5 1970-tallet investerte selskapet i tankskip, og da tankskipskrisen kom i slutten av 1970-\xc3\xa5rene, fikk rederiet \xc3\xb8konomiske problemer. I 1984 forlot Knutsen-familien selskapet. Aktivitetene ble da reorganisert med nye eiere, som likevel beholdt det tradisjonsrike navnet. I 2008 overtok administrerende direkt\xc3\xb8r Trygve Seglem aksjeposten som tidligere hadde v\xc3\xa6rt eid av Jens Ulltveit-Moe og ble majoritetsaksjon\xc3\xa6r i Knutsen OAS Shipping AS._NEWLINE_Knutsen OAS st\xc3\xa5r for Ole Andreas S\xc3\xb8nn'